Baldone vald

Baldone vald (läti keeles Baldones pagasts) on vald Lätis Ķekava piirkonnas. Vald piirneb sama piirkonna Baldone linnaga ja Daugmale ning Ķekava vallaga. Lisaks piirneb see Ogre piirkonna Tome vallaga, Olaine piirkonna Olaine vallaga ja Bauska piirkonna  Iecava ning Vecumnieki vallaga.

Valla pindala on 169,5 km².  2011. aasta seisuga elas vallas 3166 inimest. Aastal 2023 oli elanikke 1977, aastal 2025 aga 2061. Valla keskuseks on Baldone linn, mis aga valla koosseisu ei kuulu.

Valla suurim jõgi on selle lõunaosas voolav Misa, teine suurem jõgi on Ķekava jõgi.

 Ajalugu 

Vald moodustati aastal 1866. Administratiivreformi ajal kuulus valla aladel Baldone mõisale 461, Baldone kirikumõisale 252, Baldone metsavalitseja mõisale 162 ja Mercendorfa mõisale 330 hektarit maad.Latviešu konversācijas vārdnīcas I. sējuma 1593 sleja. Rīga, 1927.-1928. gads Aastal 1924 liideti senised Baldone ja Mercendorfa vallad uueks ühiseks Baldone vallaks, mille vallamaja asus Baldones aadressil Rīgas ielā 67. Aastal 1935 oli Baldone valla pindala 304 km² ja seal oli 2113 elanikku, sealjuures Baldones 307 elanikku.Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. 

Aastal 1945 moodustati vallas Baldone ja Mīlupe külanõukogud. Vald ise likvideeriti aastal 1949. Aastal 1950 sai Baldone töölisasula staatuse. Aastal 1954 liideti Baldone vallaga likvideeritav Mīlupe külanõukogu, aastal 1963 Ķekava külanõukogu kolhooside "Mežvidi" ja "Sarkanais daugavietis" alad. Aastal 1977 liideti sellega veel osa Baldone alevi alasid.  Aastal 1990 moodustati külanõukogust vald, mis aastal 1991 liideti Baldone linnaga kui selle maaterritoorium. Aastal 2008 moodustati neist aladest Baldone piirkond, aastal 2010 moodustati vald piirkonna koosseisus taas. Aastal 2021 ühendati vald ja piirkond Ķekava piirkonnaga.

Kultuurimälestistest on riikliku kaitse all Mercendarbe mõisa häärberi uksed. Kohaliku kaitse all on Priednieki keskaegne kalmistu. Regionaalse kaitse all on Ķipāļi keskaegne kalmistu, Urli muinaskalmed, Ziedoņi keskaegne kalmistu ehk Hauaküngas või Katkukalmistu, ja Caunase linnamägi.

 Loodus 

Valla suurim jõgi on selle lõunaosas voolav Misa, teine suurem jõgi on Ķekava jõgi.

Looduskaitse all on Kausi tamm, Pauls Galenieksi Baldone dendropark Rozītēs, Mezvidi pärn, Viesuļi tamm, Sturme saar, Mercendarbe pärnaallee, Vilšķērsti tammed, Šaugalese tamm ja Čokase tamm. Valda jääb ka mitu nimetut põlispuud. Valla territooriumile jääb Vanagkalnsi looduspark. Vallas asub ka 38,72 hektari suurune Ceplīši soo hoiuala.

 Asustus  

Aastal 2011 elas vallas 2798 lätlast, 194 venelast, 66 valgevenelast, 19 ukrainlast, 22 poolakat ja 41 leedulast.Ethnic composition of Latvia 2011 

Valla külad:

 Kākauļi  mazciems  Kažoki  mazciems  8 (2013) Mercendarbe  mazciems  139 (2021) Misa  mazciems  24 (2013) Pulkarne  mazciems  65 (2005) Riekstukalns  mazciems  29 (2005) Rozītes  mazciems  Sarma  mazciems  22 (2013) Skurbenieši  mazciems  18 (2025) Spaļenieki  mazciems  15 (2015) Stūri  mazciems  23 (2005) Sūnupes  ciems  105 (2026) Vārpas  ciems  169 (2026)

Ülejäänud valla elanikud elasid külade koosseisu mitte kuuluvates taludes.

 Viited 

Kategooria:Läti vallad
Kategooria:Ķekava piirkond